ઈંડામાં રહેલાં પોષક તત્વો શરીર માટે જ નહીં પરંતુ વાળ માટે પણ બહુ લાભકારક હોય છે. ઈંડામાં ભરપૂર માત્રામાં પ્રોટીન, સેલેનિયમ, ફોસ્ફોરસ, ઝિંક, આયરન, સલ્ફર અને આયોડીન હોય છે જે વાળને ખરતાં અટકાવે છે. આ પોષક તત્વો વાળને લાંબા કરવામાં પણ બહુ જ મદદ કરે છે. ઈંડાની સફેદીમાં થોડુક જેતૂનનું તેલ અને મધને સરખી રીતે મિક્ષ કરીને તેની પેસ્ટ વાળમાં લગાવીને એક કલાક બાદ વાળને સરખી રીતે શેમ્પૂથી ધોઈ લેવા. આવું કરવાથી વાળને લાંબા થવા માટે જે પોષણની જરૂર હોય છે તે મળે છે. જે વાળનો ગ્રોથ વધારવામાં મદદ કરે છે.